wannaphong/clean_thaiwikipedia huggingface dataset:
# ประเทศมาลีในโอลิมปิกฤดูร้อน 2024
ประเทศมาลี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศมาลีเข้าร่วมในโอลิมปิกฤดูร้อนทุกครั้งนับตั้งแต่เปิดตัวอย่างเป็นทางการในโอลิมปิกฤดูร้อน 1964 ยกเว้น โอลิมปิกฤดูร้อน 1976 ในมอนทรีออลเนื่องจากการคว่ำบาตรของชาวแอฟริกัน

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมฟุตบอล 18  0  18 รวม  18  0  18

 ฟุตบอล 

ผลการแข่งขันดังนี้

ทีมรายการรอบแบ่งกลุ่มรอบก่อนรองฯรอบรองฯชิงชนะเลิศ / คู่แข่งคะแนนคู่แข่งคะแนนคู่แข่งคะแนนอันดับคู่แข่งคะแนนคู่แข่งคะแนนคู่แข่งคะแนนอันดับทีมชาติชายมาลีทีมชาย
# โคโตเอะ ไทจิ
โคโตเอะ ไทจิ (太地 琴恵たいち ことえ, 17 พฤษภาคม 1951 –) เป็นนักแสดงและนักพากย์หญิงชาวญี่ปุ่น ชื่อที่ใช้ในการแสดงในอดีตคือ  โนริโกะ เองาวะ (江川 のり子) และ ไซโกะ เองาวะ (江川 菜子えがわ さいこ)

เกิดที่จังหวัดไซตามะ จบการศึกษาจาก มหาวิทยาลัยโตไก สังกัดสมาคมสหกรณ์ผู้บริโภคนักแสดงโตเกียว ส่วนสูง 154ซม.
# Aethiopana
Aethiopana เป็นสกุลของผีเสื้อในวงศ์ Lycaenidae ซึ่งมีถิ่นกำเนิดในเขตทางชีวภูมิศาสตร์แอโฟรทรอปิคัล มีชนิดพันธุ์เดียวคือ Aethiopana honorius (acraea blue) แหล่งอาศัยพบในป่าไม้ใน ประเทศกินี เซียร์ราลีโอน ไลบีเรีย โกตดิวัวร์ กานา โตโก ไนจีเรีย แคเมอรูน กาบอง สาธารณรัฐคองโก สาธารณรัฐประชาธิปไตยคองโก และยูกันดา

หนอนตัวอ่อนพบบนเปลือกไม้ที่เป็นแหล่งอาศัยของมดฮี้ (Crematogaster spp.) หนอนตัวอ่อนมีสีน้ำตาล มีขนปกคลุมจำนวนมาก คล้ายตัวอ่อนของผีเสื้อกลางคืน

 ชนิดพันธุ์ย่อย 
 Aethiopana honorius honorius พบในลุ่มแม่น้ำโอโยโนและภาคใต้ของประเทศไนจีเรีย, ประเทศแคเมอรูน, กาบอง, คองโก, ภาคตะวันตกของประเทศยูกันดา, สาธารณรัฐประชาธิปไตยคองโกในจังหวัดมองกาลา, จังหวัดโอ-อูแอล, จังหวัดโชโป, จังหวัดชัวปา, จังหวัดเอกาเตอร์, กินชาซา, จังหวัดซังกูรู และจังหวัดลัวลาบา
 Aethiopana honorius divisa  พบในประเทศกินี, เซียร์ราลีโอน, ไลบีเรีย, โกตดิวัวร์, กานา, โตโก, ไนจีเรียพบทางตะวันตกของแม่น้ำไนเจอร์
# ประเทศเซนต์ลูเชียในโอลิมปิกฤดูร้อน 2024
ประเทศเซนต์ลูเชีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวของประเทศครั้งที่ 8 ติดต่อกันในโอลิมปิกฤดูร้อน 

คณะกรรมการโอลิมปิกเซนต์ลูเชีย แต่งตั้งเฮเลนา เรนี-เอ็มมานูเอลเป็นหัวหน้านักกีฬาของประเทศสำหรับปารีส 2024

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมกรีฑา 1  0  1 รวม  1  0  1

 กรีฑา 

ผลการแข่งขันดังนี้

รายการลู่และถนน
นักกีฬารายการฮีตRepechageรอบรองฯชิงชนะเลิศผลอันดับผลอันดับผลอันดับผลอันดับไมเคิล โจเซฟวิ่ง 400 ม. ชาย
# สมการเค็พเพลอร์
สมการเค็พเพลอร์  เป็นสมการอดิศัยในทางกลศาสตร์วงโคจร ที่ใช้อธิบายความสัมพันธ์ระหว่างมุมกวาดเยื้องศูนย์กลาง , มุมกวาดเฉลี่ย  และ ความเยื้องศูนย์กลางของวงโคจร  ในปัญหาเค็พเพลอร์ที่ใช้ในกฎการเคลื่อนที่ของดาวเคราะห์ของเค็พเพลอร์天文学辞典 » ケプラー方程式

เมื่อแทนค่าความเยื้องศูนย์กลาง  ที่กำหนดโดยวงโคจรในสมการนี้ ตำแหน่งของดาวเคราะห์ในวงโคจรสามารถระบุได้โดยการหาค่ามุมกวาดเยื้องศูนย์กลาง  ในรูปของฟังก์ชันของค่ามุมกวาดเฉลี่ย 

 ประวัติศาสตร์ 
200px|thumb|จุด M คือตำแหน่งของดาวเคราะห์ จุด N คือตำแหน่งดวงอาทิตย์ (อยู่ที่จุดโฟกัสของวงโคจรวงรีของดาวเคราะห์) จุด A คือจุดใกล้ดวงอาทิตย์ที่สุด
ในหนังสือ อัสโตรโนเมีย โนวา (, ดาราศาสตร์ใหม่) ในปี ค.ศ. 1609 โยฮันเนิส เค็พเพลอร์ได้อธิบายถึงสิ่งที่ปัจจุบันรู้จักกันในชื่อว่า กฎการเคลื่อนที่ของดาวเคราะห์ของเค็พเพลอร์ โดยกฎข้อที่หนึ่ง "ดาวเคราะห์โคจรด้วยวงโคจรวงรีโดยมีดวงอาทิตย์อยู่ที่จุดโฟกัสหนึ่ง" และกฎข้อที่สอง (กฎพื้นที่กวาดคงที่) ได้ถูกอธิบายไว้数学セミナー増刊「数学・物理100の方程式」日本評論社、ISBN 4-535-70409-0、p.134. อย่างไรก็ตาม เนื่องจากในยุคสมัยของเค็พเพลอร์นั้นยังไม่มีแคลคูลัส การอธิบายทางคณิตศาสตร์จึงเป็นในทางเรขาคณิตเป็นหลัก โดยตัวเค็พเพลอร์เองได้เขียนอธิบายเป็นคำพูด ไม่ใช่เป็นสูตรทางคณิตศาสตร์ แต่หากเขียนเป็นสมการก็จะได้แบบนี้ (ดูรูปทางขวาประกอบ)「数学・物理100の方程式」p.135.
 สามเหลี่ยม  KHN +  เซกเตอร์  KHA  

โดยที่  คือเวลานับจากที่ดาวเคราะห์โคจรผ่านจุดใกล้,  คือความเยื้องศูนย์กลาง และ  คือมุมกวาดเยื้องศูนย์กลาง

ต่อมาสูตรนี้ถูกเขียนใหม่ในภายหลังโดยเลอ็อนฮาร์ท อ็อยเลอร์「数学・物理100の方程式」p.135. โดยอ็อยเลอร์ได้แสดงได้โดยใช้คาบการโคจร T เขียนเป็น
 

หรือใช้ความเร็วเชิงมุมเฉลี่ย  แล้วแสดงด้วยค่าที่เรียกว่ามุมกวาดเฉลี่ย ซึ่งนิยามโดย  เขียนสมการใหม่ได้ในรูป「数学・物理100の方程式」p.135.
 

ซึ่งสมการในรูปแบบนี้เองที่ได้กลายมาเป็นที่รู้จักโดยทั่วไปในชื่อว่า สมการเค็พเพลอร์「数学・物理100の方程式」p.135.

ในยุคปัจจุบันเราสามารถระบุตำแหน่งของดาวเคราะห์ในแต่ละช่วงเวลาได้โดยการแก้สมการการเคลื่อนที่ด้วยวิธีการวิเคราะห์เชิงตัวเลข แต่ในยุคของเค็พเพลอร์นั้นยังไม่มีวิธีการแบบนั้น รวมถึงยังไม่มีการค้นพบกฎความโน้มถ่วงสากลของนิวตันด้วย ดังนั้นในการระบุตำแหน่งของดาวเคราะห์ในแต่ละช่วงเวลานั้น จึงต้องทำโดยเริ่มจากกำหนดรูปร่างของวงโคจรวงรี (กล่าวคือตัวแปร  และ  ของระบบพิกัดเชิงขั้วของวงรี) แล้วก็แก้สมการของเค็พเพลอร์ นั่นคือเมื่อได้ค่ารู้ค่า  และ  เราต้องแก้หาว่า  สามารถเขียนเป็นฟังก์ชันของ  และ  ได้อย่างไร อย่างไรก็ตาม เนื่องจากสมการนี้เป็นสมการอดิศัย จึงต้องใช้เทคนิคที่มีความซับซ้อนในการหาผลเฉลย

 การแก้ 
วิธีแก้สมการเค็พเพลอร์ที่เป็นที่รู้จักดีมีอยู่ 2 วิธี โดยวิธีหนึ่งคือการใช้ทฤษฎีบทของลากร็องฌ์ และอีกวิธีคือการแสดงด้วยฟังก์ชันเบ็สเซิล

เมื่อใช้ทฤษฎีบทของลากร็องฌ์ เราสามารถเขียนสมการเค็พเพลอร์ในรูปของอนุกรมกำลังได้เป็น「岩波数学公式Ⅱ」新装版、岩波書店、1987年、ISBN 4-00-005508-9、p.129.「数学・物理100の方程式」p.135.
 

โดยจะใช้ได้ดีเมื่อ  มีขนาดเล็ก

ส่วนวิธีการแสดงด้วยฟังก์ชันเบ็สเซิลนั้นใช้ได้ดีแม้ในกรณีที่  ไม่ได้มีขนาดเล็ก ทำโดยแจกแจงเป็นอนุกรมฟูรีเย ซึ่งผลสุดท้ายแล้วจะได้ว่า
 

โดยในที่นี้  คือฟังก์ชันเบ็สเซิลอันดับที่
# ซุปครีมเห็ด
ซุปครีมเห็ด  คือซุปชนิดหนึ่งซึ่งเป็นรูส์แบบบางโดยใช้ครีม หรือ นม และถูกเพิ่มด้วยเห็ด หรือ น้ำบรอธเห็ด ซุปชนิดนี้เป็นที่รู้จักอย่างแพร่หลายให้ทวีปอเมริกาเหนือจากการผลิตเป็นอาหารกระป๋อง ซุปครีมเห็ดมักจะถูกใช้เป็นส่วนประกอบในอาหารประเภทคัสเซอโรล และคอมฟอร์ตฟูด ซึ่งการใช้ดังกล่าวก็คล้ายคลึงกับการใช้น้ำเกรวีรสเห็ด

ประวัติ
alt=A can of soup on a kitchen counter|thumb|ซุปครีมเห็ดในรูปแบบกระป๋องตรา Campbell's
ซุปที่ทำมาจากครีมและเห็ดนั้นมีประวัติการทำที่ยาวนานก่อนที่จะถูกทำมาผลิตเป็นอาหารกระป๋อง ในอาหารอิตาลีโบราณ (ซัลซาคอลลา) และอาหารฝรั่งเศส (เบชาแมล) ซึ่งเป็นครีมซอสหรือซุปมีพื้นฐานมาจากองค์ประกอบเหล่านี้มาหลายร้อยปีแล้ว สำหรับในสหรัฐบริษัท Campbell Soup Company ได้เริ่มทำการผลิตซุปครีมเห็ดในปี ค.ศ. 1934 ซึ่งมันก็ได้กลายเป็นอาหารประเภทซุปที่เป็นที่รู้จักเป็นอย่างมาก

ในระดับภูมิภาค
สำหรับซุปครีมเห็ดกระป๋องนั้นได้ถูกนิยามว่าเป็น "อเมริกาส์เบชาแมล"   ในรัฐมินนิโซตาส่วนประกอบมักจะถูกนิยามว่า "ลูเทอแรนบินเดอร์"  ซึ่งอิงมาจากวิธีการเพิ่มความข้น และมันมีความโดดเด่นในสูตรอาหารจานร้อนโดยเฉพาะในตำราอาหารของคริสตจักรนิกายลูเทอแรน
# เซาท์ไชนามอร์นิงโพสต์
เซาท์ไชนามอร์นิงโพสต์ (, SCMP) กับ ซันเดย์มอร์นิงโพสต์  ของฉบับวันอาทิตย์ เป็นหนังสือพิมพ์ภาษาอังกฤษฐานฮ่องกงที่ถือครองโดยกลุ่มอาลีบาบา ก่อตั้งใน ค.ศ. 1903 โดย Tse Tsan-tai กับอัลเฟรด คันนิงแฮม หนังสือพิมพ์นี้ยังคงเป็น newspaper of record ของฮ่องกงนับตั้งแต่สมัยอาณานิคมบริติช

การหมุนเวียนของหนังสือพิมพ์ยังอยู่ในสภาพคงที่เป็นเวลาหลายปี โดยยอดขายเฉลี่ยต่อวันอยู่ที่ 100,000 ฉบับใน ค.ศ. 2016 งานสำรวจของมหาวิทยาลัยฮ่องกงของจีนใน ค.ศ. 2019 ระบุว่า SCMP ถือได้ว่าเป็นหนังสือพิมพ์จ่ายเงินที่น่าเชื่อถือที่สุดในฮ่องกง

SCMP เคยถือครองโดยนิวส์คอร์ปอเรชันของรูเพิร์ต เมอร์ด็อกใน ค.ศ. 1986 จนกระทั่ง Robert Kuok ผู้ประกอบการอสังหาริมทรัพย์สัญชาติมาเลเซีย ซื้อกิจการนี้ใน ค.ศ. 1993 จากนั้น ในวันที่ 5 เมษายน ค.ศ. 2016 กลุ่มอาลีบาบาซื้ิอทรัพย์สินสื่อของกลุ่ม SCMP ซึ่งรวมถึง SCMP ด้วย ในเดือนมกราคม ค.ศ. 2017 Gary Liu อดีตประธานเจ้าหน้าที่บริหารจากดิกก์ กลายเป็นประธานเจ้าหน้าที่บริหารของ SCMP

นับตั้งแต่เปลี่ยนเจ้าของใน ค.ศ. 2016 มีข้อกังวลเกี่ยวกับความเป็นอิสระของบรรณาธิการและการเซ็นเซอร์ตัวเองของสำนักพิมพ์ นักวิจารณ์อย่าง เดอะนิวยอร์กไทมส์, Der Spiegel และ ดิแอตแลนติก กล่าวหาว่าหนังสือพิมพ์นี้มีภารกิจสนับสนุนอำนาจอ่อนของจีนไปยังต่างประเทศ ใน ค.ศ. 2022 บรรณาธิการของ SCMP และนักข่าวอีกสองคนลาออกหลังสื่อตีพิมพ์ถูกกล่าวหาว่าระงับการตีพิมพ์การสอบสวนการฆ่าล้างเผ่าพันธุ์ชาวอุยกูร์
# โจเอ็ตสึ
โจเอ็ตสึ (上越) อาจหมายถึง
 ภูมิภาคโจเอ็ตสึ
 นครโจเอ็ตสึ
 โจเอ็ตสึชิงกันเซ็ง
 แคว้นเอ็ตสึโงะ
# ฟังก์ชันอดิศัย
ฟังก์ชันอดิศัย (transcendental function)  คือ ฟังก์ชันวิเคราะห์ที่ไม่สามารถแก้ด้วยสมการพีชคณิตได้ ซึ่งตรงกันข้ามกับฟังก์ชันพีชคณิต กล่าวอีกนัยหนึ่งคือ ฟังก์ชันอดิศัยอยู่เหนือพีชคณิตในแง่ที่ว่ามันไม่สามารถแสดงได้โดยการดำเนินการทางพีชคณิตเช่น การบวก การคูณ และ การยกกำลัง การถอดรากด้วยจำนวนครั้งที่จำกัดได้

ตัวอย่างของฟังก์ชันอดิศัยที่พบบ่อบ ได้แก่ ฟังก์ชันตรีโกณมิติ ฟังก์ชันเลขชี้กำลัง ลอการิทึม青木雅史、坂上隆信, 福島恭之介, 山中宙夢『超越数について』明治大学、2017年、1-53頁。

ในนิยามอย่างเป็นทางการนั้นอธิบายว่า ฟังก์ชันวิเคราะห์  ของตัวแปรจำนวนจริง หรือตัวแปรจำนวนเชิงซ้อน z นั้นจะถือว่าเป็นฟังก์ชันอดิศัยถ้าหาก  เป็นอิสระเชิงพีชคณิตกับ zM. Waldschmidt, Diophantine approximation on linear algebraic groups, Springer (2000). คำนิยามนี้ยังสามารถขยายไปยังฟังก์ชันหลายตัวแปรได้อีกด้วย
# วัดเขาเม็งอมรเมศร์
วัดเขาเม็งอมรเมศร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี มีเนื้อที่โดยประมาณ 35 ไร่

วัดเขาเม็งอมรเมศร์ สันนิษฐานว่าแต่เดิมใช้เป็นหอสังเกตการณ์ข้าศึกและยังค้นพบโบราณสถานเก่าแก่ที่อยู่ในสมัยอยุธยาอีกหลายอย่าง มีเจดีย์ตั้งอยู่บนยอดเขาซึ่งสันนิษฐานว่าเป็นเจดีย์สมัยอยุธยาตั้งอยู่ 2 องค์และมีเก๋งจีน 1 หลัง ผนังเก๋งจีนมีอักขระภาษาจีนและสถูปเจดีย์แบบจีนตั้งอยู่บนยอดเขา มีผู้มาค้นพบราวปลายพระบาทสมเด็จพระพุทธเลิศหล้านภาลัยซึ่งคาดว่าน่าจะเป็นชาวจีนหรือชาวญวนมาสร้างไว้ ต่อมาได้มีการสร้างอาคารครอบเก๋งจีนและได้สร้างมณฑปบนยอดเขาเม็ง ภายในมณฑปมีพระพุทธรูปปางเลไลย์องค์ใหญ่ ทางขึ้นเขาเป็นบันไดสายรุ้ง ทั้งสองฝั่งเป็นรูปปั้นพญานาค บันไดสายรุ้งนั้นมีจำนวนขั้นโดยประมาณ 400 ขั้นบันได ทางด้านหน้าของวัดจะมีพระพุทธรูปปางสมาธิ 

สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2480
# วงโคจรเค็พเพลอร์
วงโคจรเค็พเพลอร์ (Keplerbahn) ในทางกลศาสตร์ท้องฟ้า ใช้อธิบายการเคลื่อนที่ในวงโคจรของวัตถุที่เคลื่อนที่บนวงโคจรวงรี พาราโบลา หรือ ไฮเพอร์โบลา ในปริภูมิสามมิติบนระนาบวงโคจรสองมิติ (นอกจากนี้ วงโคจรเค็พเพลอร์อาจสามารถเป็นเส้นตรงได้เช่นกัน) โดยจะพิจารณาเฉพาะปฏิสัมพันธ์ระหว่างแรงโน้มถ่วงระหว่างวัตถุที่มีลักษณะเป็นจุด 2 ชิ้น โดยไม่สนใจการรบกวนของปฏิสัมพันธ์ระหว่างแรงโน้มถ่วงกับ วัตถุ อื่น ๆ เช่นแรงต้านของชั้นบรรยากาศ ความดันรังสีจากดวงอาทิตย์ วัตถุ ความไม่เป็นทรงกลม และอื่น ๆ ดังนั้นจึงกล่าวได้ว่าเป็นวิธีแก้ปัญหากรณีพิเศษของปัญหาวัตถุสองชิ้น หรือที่เรียกว่า ปัญหาเค็พเพลอร์ ในกลศาสตร์ดั้งเดิมจะไม่ได้คำนึงถึงผลกระทบของทฤษฎีสัมพัทธภาพทั่วไปด้วย วงโคจรของเค็พเพลอร์สามารถแสดงวงโคจรประเภทต่าง ๆ ได้โดยใช้องค์ประกอบวงโคจร 6 ตัว

ในการใช้งานส่วนใหญ่ มวลที่จุดศูนย์กลางจะถือว่าเป็นจุดศูนย์กลางมวลของระบบทั้งหมด เมื่อผ่านการจากวิเคราะห์แล้ว วัตถุสองชิ้นที่มีมวลใกล้เคียงกันสามารถใช้วงโคจรเค็พเพลอร์เพื่ออธิบายการเคลื่อนที่รอบจุดศูนย์กลางมวล (คือศูนย์กลางความโน้มถ่วง) ของระบบ

 ประวัติศาสตร์ 
ก่อนศตวรรษที่ 16 และ 17 เป็นที่เชื่อกันโดยทั่วไปว่าการเคลื่อนที่ของดาวเคราะห์เป็นไปตามแนวคิดโลกเป็นศูนย์กลางที่สอนโดยนักปรัชญาชาวกรีกโบราณ อาริสโตเติล และ ปโตเลไมโอส โดยวงโคจรเป็นวงกลมในอุดมคติ ความผันแปรในการเคลื่อนที่ของดาวเคราะห์อธิบายได้โดยเส้นทางของวงกลมขนาดเล็กที่ซ้อนทับบนเส้นทางของวงกลมขนาดใหญ่ เมื่อการวัดตำแหน่งของดาวเคราะห์มีความแม่นยำมากขึ้น การแก้ไขเพื่อสนับสนุนทฤษฎีนั้นก็ยิ่งเพิ่มวงกลมมากขึ้น ในปี ค.ศ. 1543 นิโคเลาส์ โคเปอร์นิคัสได้เผยแพร่แบบจำลองระบบสุริยะด้วยแนวคิดดวงอาทิตย์เป็นศูนย์กลาง แต่เขาก็ยังเชื่อว่าดาวเคราะห์เคลื่อนที่ในเส้นทางการโคจรเป็นวงกลมในอุดมคติโดยมีจุดศูนย์กลางอยู่ที่ดวงอาทิตย์Copernicus. pp 513–514

หลังจากนั้นในปี 1609 โยฮันเนิส เค็พเพลอร์จึงได้เสนอกฎการเคลื่อนที่ของดาวเคราะห์ของเค็พเพลอร์ขึ้น โดยตามกฎข้อแรกของเค็พเพลอร์แล้ววงโคจรของดาวเคราะห์ทั้งหมดเป็นวงรี โดยดวงอาทิตย์ไม่ได้อยู่ที่ศูนย์กลางของวงโคจร แต่อยู่ที่จุดโฟกัสจุดหนึ่งของวงรี นอกจากนี้แล้วรูปแบบการโคจรแบบอื่นเช่นพาราโบลาและไฮเพอร์โบลาก็ได้ถูกทำนายไว้เช่นกัน วงโคจรของการเคลื่อนที่ซึ่งอธิบายโดยเค็พเพลอร์นี้ถูกเรียกว่า วงโคจรเค็พเพลอร์

 วงโคจรแบบต่าง ๆ 
วงโคจรเค็พเพลอร์อาจแบ่งโดยขึ้นอยู่กับความเยื้องศูนย์กลางของวงโคจร  ได้เป็น
 วงโคจรวงกลม: 
 วงโคจรวงรี: 
 วิถีโคจรพาราโบลา: 
 วิถีโคจรไฮเพอร์โบลา: 
อนึ่ง กรณีของพาราโบลาและไฮเพอร์โบลานั้นเนื่องจากการเคลื่อนที่ไม่ได้มีลักษณะเป็นวงปิดจึงมักใช้คำว่า "วิถีโคจร" (trajectory) แทนที่ "วงโคจร" (orbit)
# เกาะคลุ้ม
เกาะคลุ้ม บ้างเขียนว่า เกาะคลุ่ม เป็นเกาะในเขตพื้นที่อุทยานแห่งชาติหมู่เกาะช้าง ตำบลเกาะช้างใต้ อำเภอเกาะช้าง จังหวัดตราด อยู่ทางใต้ของเกาะช้างอยู่ตรงข้ามหาดหวายแฉก

ทางด้านประวัติศาสตร์ บริเวณนี้เคยเป็นสมรภูมิรบทางทะเลระหว่างกองทัพเรือไทยกับฝรั่งเศสสมัยยุคล่าอาณานิคม แต่เดิมบนเกาะนี้มีชาวบ้านอาศัยอยู่ เมื่อราว พ.ศ. 2562 เปิดให้นักท่องเที่ยวพักค้างคืน มีรีสอร์ตเพียงแห่งเดียวชื่อ คุ้มนางพญารีสอร์ท

เกาะคลุ้มเป็นเกาะที่ไม่มีหาดทราย ฝั่งตะวันออกของเกาะเรียงรายด้วยสวนมะพร้าวและยางพารา ด้านตะวันตกเป็นหน้าผาชัน บนเกาะไม่มีระบบสาธารณูปโภค นักท่องเที่ยวนิยมมาดำน้ำลึกบริเวณทางทิศเหนือของเกาะ ซึ่งเป็นลานหินลูกบาตรและหินลาดหลังคุ้ม มีปะการังลึกประมาณ 10–20 เมตร ยังเป็นจุดที่เคยพบฉลามวาฬ
# สโมสรฟุตบอลลีดส์ยูไนเต็ดในฤดูกาล 2023–24
ฤดูกาล 2023–24 เป็นฤดูกาลที่ 104 ของลีดส์ยูไนเต็ดและเป็นฤดูกาลแรกของสโมสรที่กลับสู่อีเอฟแอลแชมเปียนชิป หลังจากตกชั้นจากพรีเมียร์ลีก นอกจากลีกแล้วพวกเขาจะแข่งขันในเอฟเอคัพและลีกคัพด้วย

 ซื้อขาย 
 เข้า 
 วันที่ ตำแหน่ง ผู้เล่น จาก ค่าตัว อ้างอิง 19 กรกฎาคม 2023 กองหลัง  เอธาน อัมพาดู  เชลซี ไม่เปิดเผย 

 พรีซีซั่นและนัดกระชับมิตร 
ในวันพฤหัสบดีที่ 25 พฤษภาคม ลีดส์ยูไนเต็ดยืนยันการอุ่นเครื่องก่อนเปิดฤดูกาลนัดแรกกับแมนเชสเตอร์ยูไนเต็ดในออสโล ประเทศนอร์เวย์ ต่อมาเพิ่มการแข่งขันกระชับมิตรอีก 2 นัด พบกับมอนาโก และฮาร์ตออฟมิดโลเธียน

 แชมเปียนชิป 
ตารางคะแนนลีก
# ซิมโฟนีหมายเลข 7 (ชอสตโกวิช)
ซิมโฟนีหมายเลข 7 ของดมีตรี ชอสตโกวิช ในบันไดเสียง ซีไมเนอร์ โอปุสที่ 60 ชื่อเล่นว่า เลนินกราด  เริ่มต้นประพันธ์ขึ้นในเลนินกราด ประพันธ์เสร็จในเมืองซามารา (คูบืยเชียฟในขณะนั้น) ในเดือนธันวาคม พ.ศ. 2484 และแสดงรอบปฐมทัศน์ในเมืองนั้นเมื่อวันที่ 5 มีนาคม พ.ศ. 2485 ในตอนแรก ซิมโฟนีถูกประพันธ์เพื่ออุทิศให้กับเลนิน แต่ในที่สุดซิมโฟนีก็ถูกนำเสนอเพื่อเป็นเกียรติแก่เมืองเลนินกราดที่ถูกปิดล้อม ซึ่งซิมโฟนีถูกเล่นครั้งแรกภายใต้สถานการณ์ที่เลวร้ายในวันที่ 9 สิงหาคม พ.ศ. 2485 เกือบหนึ่งปีหลังจากการปิดล้อมโดยกองทัพเยอรมันGalina Ustvolskaya's interview in the book by Olga Gladkova "Music as Bewitchment" (1999)."Dmitri Shostakovich o vremeni i o sebe – Dmitri Shostakovich: on his time and himself. Moscow: Sovetskiy kompozitor, 1980, page 75. การบรรเลงถูกถ่ายทอดโดยลำโพงทั่วเมืองและไปยังกองทัพเยอรมันเพื่อแสดงความยืดหยุ่นและการต่อต้าน ในไม่ช้า เลนินกราด ก็ได้รับความนิยมทั้งในสหภาพโซเวียตและตะวันตกในฐานะสัญลักษณ์ของการต่อต้านลัทธิฟาสซิสต์และเผด็จการ ต้องขอบคุณส่วนหนึ่งที่นักแต่งเพลงบันทึกแผ่นเสียงในซามาราและส่งมอบอย่างลับ ๆ ผ่านเตหะรานและไคโรไปยังนิวยอร์ก ที่อาร์ตูโร ตอสกานีนี ออกอากาศการบรรเลงในวันที่ 19 กรกฎาคม พ.ศ. 2485 และนิตยสาร ไทม์ ได้นำรูปชอสตโกวิชขึ้นบนหน้าปก ความนิยมนั้นจางหายไปบ้างหลัง พ.ศ. 2488 แต่ผลงานนี้ก็ยังถือเป็นบทพิสูจน์ทางดนตรีที่สำคัญของชาวโซเวียต 27 ล้านคนที่เสียชีวิตในสงครามโลกครั้งที่สอง และมักจะเล่นที่สุสานเลนินกราด ซึ่งเป็นที่ฝังศพเหยื่อกว่าครึ่งล้านคนจากการปิดล้อมเลนินกราดเป็นเวลา 900 วัน
# เก็นตะ นากามูระ
เก็นตะ นากามูระ (, 14 พฤษภาคม 1995 –) เป็นนักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ สังกัดเค็นโปรดักชัน

 ผลงานพากย์ 
 ตำนานตระกูลไทระ (ฟุจิวานะ โนะ นาริตสึเนะ)
 ชาโดว์เฮาส์ (เจมส์)
 ไลเออร์ ไลเออร์ (ชิโนฮาระ ฮิโรโตะ)
 ดิไอดอลมาสเตอร์ มิลเลียนไลฟ์! (โปรดิวเซอร์)
 โซโลเลเวลลิง (โมโรบิชิ เก็นตะ)
# ชินจิ คาวาดะ
ชินจิ คาวาดะ (, 6 ตุลาคม 1971『日本音声製作者名鑑2007』、37頁、小学館、2007年、 -) เป็นนักพากย์ชายชาวญี่ปุ่น เกิดที่จังหวัดโทจิงิ สังกัดเค็นโปรดักชัน

 ผลงานพากย์ 
 นินจาคาถาโอ้โฮเฮะ (อาบุราเมะ ชิโนะ)
 สกูลรัมเบิ้ล สูตรรักฉบับนักเรียน (ฮานาอิ ฮารุกิ)
 วุ่นรัก นักดนตรี (มิเนะ เรียวตาโร)
 มินามิเกะ สามสาวซ่าฮายกแก๊ง (มินามิ ฮารุโอะ)
 ก๊วนป่วนชวนบุ๋งบุ๋ง (โคเตงาวะ โทชิโอะ)
 วัดป่วนชวนมารัก (อากางามิ ฮารุกาเซะ)
# รัฐบาลฌ็อง กัสแต็กซ์
รัฐบาลฌ็อง กัสแต็กซ์ (6 กรกฎาคม ค.ศ. 2020 - 16 พฤษภาคม ค.ศ. 2022) เป็นรัฐบาลคณะที่ 42 ของประเทศฝรั่งเศส ซึ่งแต่งตั้งขึ้นวันที่ 6 พฤษภาคม ค.ศ. 2020 หลังจากมีแอมานุเอล มาครง ประธานาธีบดี ได้แต่งตั้งนายฌ็อง กัสแต็กซ์ อดีตนายกเทศมนตรีของเมืองปราด มาดำรงตำแหน่งเป็นนายกรัฐมนตรี โดยกฤษฎีกาของวันที่ 3 กรกฎาคม ค.ศ. 2020

จากนั้น มีการแต่งตั้งคณะรัฐบาลในวันที่ 6 กรกฎาคม ค.ศ. 2020

 การคำแถลงนโยบายทั่วไป 
ในวันที่ 15 พฤษภาคม ค.ศ. 2020 ได้มีคำแถลงนโยบายทั่วไป  จากนายกรัฐมนตรีที่สมัชชาแห่งชาติ ซึ่งได้รับความไว้วางใจจากสมาชิกสมัชชาแห่งชาติด้วย 345 เสียง
↓34517743 เห็นชอบ ไม่เห็นชอบ งดออกเสียง + ไม่ร่วมประชุม

 การปรับปรุงรัฐบาล 
ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้

 วันที่ 26 กรกฎาคม ค.ศ. 2020 (เลขาธิการรัฐ 11 คนได้รับแต่งตั้งเพิ่ม)
 วันที่ 8 ธันวาคม ค.ศ. 2021 (รัฐมนตรี 1 คนพ้นจากความเป็นรัฐมนตรี, รัฐมนตรี 1 คนได้รับแต่งตั้งเพิ่ม)
 วันที่ 5 มีนาคม ค.ศ. 2022 (รัฐมนตรี 1 คนลาออกจากตำแหน่ง, รัฐมนตรี 1 คนพ้นจากความเป็นรัฐมนตรี และ รัฐมนตรี 1 คนโยกย้ายไปเป็นรัฐมนตรีอื่น)
# 40 ปี ฅนคาราบาว
40 ปี ฅนคาราบาว เป็นสตูดิโออัลบั้มชุดที่ 29 และเป็นอัลบั้มชุดล่าสุดของวงคาราบาว ในปี พ.ศ. 2565 โดยมีเพลงทั้งสิ้น 12 เพลง วางจำหน่ายเมื่อวันที่ 22 กรกฎาคม พ.ศ. 2565 ผ่านช่องทางบริการเพลงผ่านสัญญาณต่อเนื่องเป็นหลัก และต่อมายังมีการวางจำหน่ายในรูปแบบแผ่นซีดีและแผ่นเสียงอีกด้วย

เพลงหลักของอัลบั้มคือเพลงชื่อเดียวกับอัลบั้ม ซึ่งเผยแพร่ออกมาเป็นเพลงแรกของอัลบั้มเมื่อวันที่ 25 กุมภาพันธ์ พ.ศ. 2565 มีเนื้อหากล่าวถึงประวัติความเป็นมาของแกนนำ 3 คนของวงคาราบาวในปัจจุบัน (แอ๊ด, เล็ก, เทียรี่) มาจนถึงการเดินทางของวงตลอด 40 ปี

 รายชื่อเพลง 
ต่อไปนี้เป็นรายชื่อเพลงในอัลบั้ม 40 ปี ฅนคาราบาว
# นานา อากูโฟ-อัดโด
นานา อัดโด ดันควา อากูโฟ-อัดโด (; เกิด 29 มีนาคม ค.ศ. 1944) เป็นนักการเมืองชาวกานา ซึ่งเคยดำรงตำแหน่งเป็นประธานาธิบดีกานาระหว่างปี 2017 ถึง 2025 ก่อนหน้านี้เขาเคยดำรงตำแหน่งอัยการสูงสุดตั้งแต่ปี 2001 ถึง 2003 และเป็นรัฐมนตรีกระทรวงการต่างประเทศระหว่างปี 2002 ถึง 2007 ภายใต้รัฐบาลของ Kufuor
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 8 กรกฎาคม พ.ศ. 2566 ที่ อัดจาราเบต อารีนา ในเมือง บาตูมี, ประเทศจอร์เจีย, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023. แมตช์นี้เป็นการแข่งขันโดย อังกฤษ และ สเปน.

อังกฤษชนะนัดนี้ไปได้ 1–0 ทำให้พวกเขาครองแชมป์ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี สมัยที่สาม.

เส้นทางสู่นัดชิงชนะเลิศ

 อังกฤษ รอบ สเปน คู่แข่งขัน ผลการแข่งขัน รอบแบ่งกลุ่ม คู่แข่งขัน ผลการแข่งขัน  2–0 นัดที่ 1  3–0  2–0 นัดที่ 2  1–0  2–0 นัดที่ 3  2–2 แชมป์กลุ่ม ซี ตารางคะแนน แชมป์กลุ่ม บี คู่แข่งขัน ผลการแข่งขัน รอบแพ้คัดออก คู่แข่งขัน ผลการแข่งขัน  1–0 รอบก่อนรองชนะเลิศ  2–1   3–0 รอบรองชนะเลิศ  5–1

แมตช์

รายละเอียด

 GK 1 เจมส์ แทรฟฟอร์ด  RB 14เจมส์ การ์เนอร์CB 4 เลวี โคลวิลล์  CB 5 เทย์เลอร์ ฮาร์วุด-เบลลิส (กัปตัน)LB 2 แมกซ์ แอรอนส์  RM 10เอมีล สมิท ราว     CM 17เคอร์ติส โจนส์  CM 7 มอร์แกน กิบบ์ส-ไวต์       LM 21อังเคล โกเมส        CF 20โคล พาลเมอร์    CF 11แอนโทนี กอร์ดอน      การเปลี่ยนตัวผู้เล่น:MF 23โนนี มาดูเอเก    FW 9 แคเมรอน อาร์เชอร์    MF 6 โอลิเวอร์ สกิปป์    MF 19ฮาร์วีย์ เอลเลียต    MF 18ทอมมี ดอยล์    ผู้จัดการทีม:ลี คาร์สลีย์  GK 1 อาร์เนา เตนัสRB 2 บิกตอร์ โกเมซ    CB 14ไอตอร์ ปาเรเดส CB 5 โฆน ปาเชโกLB 3 ฆวน มิรันดา  CM 6 อันโตนิโอ บลันโก     CM 16อาเล็กซ์ บาเอนา     RW 10โรดริ ซันเชซ     AM 8 ออยฮัน ซันเซต     LW 17เซร์ฆิโอ โกเมซ  CF 9 อาเบล รุยซ์ (กัปตัน)การเปลี่ยนตัวผู้เล่น:MF 18กาบรี เบกา    MF 19ไอมาร์ โอโรซ     FW 7 โรดริโก ริเกลเม     FW 11อันเดร์ บาร์เรเนตเชอา    FW 21เซร์ฆิโอ กาเมโย    ผู้จัดการทีม:ซานตี เดนีอา  

ผู้เล่นยอดเยี่ยมประจำนัด:
เคอร์ติส โจนส์ (อังกฤษ)

ผู้ช่วยผู้ตัดสิน:
ยัน เอริก เอนแกน (นอร์เวย์)
ไอซัค เอเลียส บาเชฟกิน (นอร์เวย์)
ผู้ตัดสินที่สี่:
ราเด ออเบรนอวิช (สโลวีเนีย)
ผู้ช่วยผู้ตัดสินใช้วีดิทัศน์:
คริสทีอัน ดินแกร์ต (เยอรมัน)
ผู้ช่วยของผู้ช่วยผู้ตัดสินใช้วีดิทัศน์:
บาร์ตอสซ์ ฟรันคอฟสกี (โปแลนด์)
ชีอากู มาร์ติงซ์ (โปรตุเกส)ข้อมูลในการแข่งขัน
90 นาที.
ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
ตัดสินด้วยการดวลลูกจุดโทษ เพื่อหาผู้ชนะ
ส่งรายชื่อตัวสำรองได้สูงสุดสิบสองคน.
สามารถเปลี่ยนตัวผู้เล่นได้สูงสุดห้าคน, กับคนที่หกจะได้รับอนุญาตในช่วงต่อเวลาพิเศษ.

หมายเหตุ
# วิถีโคจรพาราโบลา
ในทางกลศาสตร์วงโคจร วิถีโคจรพาราโบลา (parabolic trajectory) คือวงโคจรเค็พเพลอร์ที่มีความเยื้องศูนย์กลางของวงโคจรเท่ากับ 1

 รูปร่างวิถีโคจร 
รูปร่างของวิถีโคจรพาราโบลาแสดงโดยสมการต่อไปนี้

 

ในที่นี้
  คือระยะทางจากวัตถุศูนย์กลาง
  คือโมเมนตัมเชิงมุมต่อหน่วยมวลรอบวัตถุศูนย์กลาง (เป็นค่าคงตัวจากกฎการอนุรักษ์โมเมนตัมเชิงมุม)
  เป็นมุมที่วัดจากจุดใกล้ที่สุด (มุมกวาดจริง)
  คือ ค่าคงที่ความโน้มถ่วงสากล
  คือมวลของวัตถุศูนย์กลาง

หากมุมกวาดจริง  เข้าใกล้ 180° ตัวส่วนของสมการข้างต้นเข้าใกล้ 0 และ  จะเข้าใกล้อนันต์

 พลังงานในวงโคจร 
จากนั้นพลังงานวงโคจรจำเพาะจะหาได้จาก

 

โดย  คือความเร็วในการเคลื่อนที่ของวัตถุ

 ความเร็วในวิถีโคจร 
ขนาดของความเร็วของวัตถุบนวิถีโคจรพาราโบลาแสดงได้โดยสมการต่อไปนี้

 

จากสมการนี้จะเห็นได้ว่า ขนาดของความเร็วจะเข้าใกล้ศูนย์เมื่อระยะห่างจากวัตถุท้องฟ้าศูนย์กลางไปเป็นระยะทางเข้าใกล้อนันต์

 สมการบาร์เกอร์ 
สมการบาร์เกอร์แสดงความสัมพันธ์ระหว่างมุมกวาดจริง  กับเวลา  ในการเคลื่อนที่ในวิถีโคจรพาราโบลาดังนี้

โดยที่
  เป็นตัวแปรช่วย
  คือเวลาเมื่อวัตถุผ่านจุดใกล้ที่สุด
 
  คือเลตัสเรกตัมของวงโคจร
# จอร์จ แรมเซย์
จอร์จ เบอร์เรลล์ แรมซีย์ (4 มีนาคม 1855 – 7 ตุลาคม 1935)The Times, Wednesday, 9 October 1935; pg. 6; Issue 47190 เป็นนักฟุตบอลและผู้จัดการทีมชาวสกอตแลนด์

แรมซีย์เป็นเลขานุการและผู้จัดการทีมของสโมสรฟุตบอลแอสตันวิลลาใน "ยุคทอง" ของสโมสร ในฐานะผู้เล่น เขาเป็นกัปตันทีมแอสตันวิลลาคนแรกที่ชูถ้วยรางวัล มีส่วนสำคัญในการก่อตั้งสโมสร ผู้บุกเบิกการผ่านบอลซึ่งเขาเรียนรู้จากสกอตแลนด์บ้านเกิดของเขา แอสตันวิลลากลายเป็นที่รู้จักจากการผ่านบอลที่สั้นและรวดเร็วภายใต้การนำของเขา

การคว้าแชมป์ฟุตบอลลีกดิวิชันหนึ่ง 6 สมัยและเอฟเอคัพ 6 สมัยของเขา ทำให้แอสตันวิลลาเป็นสโมสรที่ประสบความสำเร็จมากที่สุดในอังกฤษ เขาได้รับการขนานนามว่าเป็นผู้จัดการทีมฟุตบอลที่ได้รับค่าจ้างเป็นคนแรกของโลก จนถึงทุกวันนี้ แรมซีย์ยังคงเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ฟุตบอลอังกฤษ
# คว็อน นา-รา
คว็อน นา-รา (เกิด 13 มีนาคม 1991) หรือชื่อจริง คว็อน อา-ยุน  รู้จักกันในนาม นารา เป็นนักร้องและนักแสดงชาวเกาหลีใต้  เธอเป็นที่รู้จักกันเป็นอย่างดีในฐานะ 1 ในอดีตสมาชิกของเฮลโลวีนัส เกิร์ลกรุปเกาหลีใต้

 อาชีพ 
 เริ่มต้นและเปิดตัวในการแสดง 
นารากลายเป็นเด็กฝึกการแสดงของแฟนตาจิโอ ตอนที่เธอเรียนอยู่ชั้นมัธยมต้น เธอเข้าร่วมเกิร์ลกรุปเฮลโลวีนัส ในฐานะสมาชิกผู้ก่อตั้งซึ่งเธอใช้ชื่อบนเวทีว่า "นารา" พวกเขาเปิดตัวเมื่อวันที่ 9 พฤษภาคม 2012 ด้วยมินิอัลบั้ม วีนัส ซึ่งมีทั้งหมด 4 เพลงHello Venus - 'Venus'. Naver Music (May 8, 2012). Retrieved on May 14, 2012. ซิงเกิล "วีนัส" ขึ้นถึงอันดับที่ 35 ในแกออนชาร์ต

นอกเหนือจากกิจกรรมในนามวงของเธอแล้ว นารายังปรากฏตัวในฐานะนักแสดงรับเชิญในบทแอร์โฮสเตสในตอนที่ 20 ของละครจากช่องเอสบีเอส เรื่อง ทะยานฟ้า ค้นหารัก (2012) ร่วมกับยูยอง เพื่อนร่วมวงเฮลโลวีนัส

 2017–ปัจจุบัน: ความนิยมที่เพิ่มขึ้นและบทนำ 
ในปี 2017 นาราได้รับบทบาทการแสดงหลักเป็นครั้งแรกในฐานะนางรองในละครรักตลกเรื่อง คดีป่วน ชวนให้รัก ทางช่องเอสบีเอส

ในปี 2018 นาราได้แสดงละครแนวประโลมโลกเรื่อง คุณลุงของฉัน ทางช่องทีวีเอ็น  ตามด้วยละครแนวกฎหมายเรื่อง ยัวร์ออเนอร์ ทางช่องเอสบีเอส

ในปี 2019 นาราได้รับบทนำครั้งแรกในละครเรื่อง คุกคลั่งแค้น ทางช่องเคบีเอส ในเดือนมิถุนายนปีเดียวกัน นาราได้เซ็นสัญญากับเอเจนซี่ใหม่ A-Man Project

ในปี 2020 เธอได้แสดงในละครเรื่อง ธุรกิจปิดเกมแค้น ทางช่องเจทีบีซี ซึ่งสร้างจากเว็บตูนในชื่อเดียวกัน ซีรีส์เรื่องนี้ประสบความสำเร็จในเชิงพาณิชย์และกลายเป็นละครโทรทัศน์เกาหลีใต้ที่มีเรตติ้งสูงสุดเป็นอันดับที่ 7 ในประวัติศาสตร์เคเบิลทีวี เธอยังได้รับเลือกให้แสดงในซีรีส์แนวตลกอิงประวัติศาสตร์เรื่อง สายลับพิทักษ์โชซอน ในบท ฮง ดา-อิน นางโลมที่มีความงามเทียบได้กับฮวัง จิน-อี นางโลมที่มีชื่อเสียง